[{"text_idx": "#000005", "text": "Uuring: vanad metsad talletavad arvatust ma\u0308rksa enam su\u0308sinikku"}, {"text_idx": "#000007", "text": "U\u0308hendkuningriigi metsade po\u0303hjal valminud uuringus selgus, et sealsed metsad talletavad varem arvatust ligi 75 protsenti enam su\u0308sinikku, eriti suurt vahet na\u0308hti vanemate puude puhul. Uuring osutab, et kaitse-eesma\u0308rke tuleb pikas plaanis u\u0308mber mo\u0303testada."}, {"text_idx": "#000008", "text": "Teadlasru\u0308hm uudistas Oxfordshire'is asuva Wytham Woodi metsa katselapil 815 puud. Laserskanneerimine vo\u0303imaldas koostada igast puust eraldi mudeli ja arvutada ta\u0308pselt selle ruumala, vahendab BBC News."}, {"text_idx": "#000009", "text": "Ghenti U\u0308likooli teaduri Kim Caldersi so\u0303nul leidis to\u0308o\u0308ru\u0308hm uuritud puudest ma\u0308rkimisva\u0308a\u0308rselt rohkem su\u0308sinikku. Ta\u0308psemalt selgus, et puude biomass hektari kohta oli eeldatust 77 protsenti suurem \u2013 230 tonni asemel 410 tonni. Sellest ligikaudu poole moodustab su\u0308siniku mass. U\u0308htlasi na\u0308itab uuring, et su\u0308siniku sidumisel ma\u0308ngivad eriti olulist rolli just ku\u0308psed puud."}, {"text_idx": "#000010", "text": "Ta\u0308pemalt osutus, et laialt kasutatavad mudelid ennustavad ku\u0308llaltki ha\u0308sti kuni poolemeetrise la\u0308bimo\u0303o\u0303duga puudes leiduvat su\u0308siniku hulka. Vanemate puude struktuur on aga keerukam, so\u0303ltudes veel ta\u0308iendavalt kasvukohast ja liigist."}, {"text_idx": "#000011", "text": "Enne 3D-skanneerimistehnikate ka\u0308ttesaadavaks muutumist tuli puu selle kaalumiseks maha vo\u0303tta. Uues uuringus kaardistasid teadlased puudest aga laseriskanneriga ja koostasid selle po\u0303hjal oma mudeli. Selle po\u0303hjal arvutasid nad va\u0308lja, kui palju oli su\u0308sinikku iga puu tu\u0308vesse ja okstesse talletunud. Arvutus na\u0308itaski, et U\u0308hendkuningriigi metsade mass on umbes kaks korda nii palju kui varasemate arvutuste po\u0303hjal eeldati."}, {"text_idx": "#000012", "text": "Wytham Woodi mets on maailmas u\u0308ks uuritumaid. Tegu on U\u0308hendkuningriigis tavalise heitlehelise metsaga \u2013 see ta\u0308hendab, et ala po\u0303hjal tehtud mo\u0303o\u0303tmised annavad o\u0303ige hinnangu kogu riigi metsade su\u0308sinikusisaldusele."}, {"text_idx": "#000013", "text": "Kui na\u0308iteks U\u0308hendkuningriigi metsadesse talletatud su\u0308sinik o\u0303igesti va\u0308lja arvutada, aitaks tulemus teha riigis informeeritumaid metsamajandamise otsuseid. Samuti ro\u0303hutab see, kuivo\u0303rd kulukaks kujuneb keskkonnale selle metsamaa kaotus."}, {"text_idx": "#000014", "text": "Kaldersi so\u0303nul on puude su\u0308sinikusisaldust alahinnatud to\u0303ena\u0308oliselt nii U\u0308hendkuningriigis kui ka laiemalt u\u0308le Euroopa."}, {"text_idx": "#000015", "text": "Terved metsad on olulised mitmel po\u0303hjusel. Need on u\u0308htaegu olulised o\u0308kosu\u0308steemid ja eemaldavad samas atmosfa\u0308a\u0308rist planeeti soojendavat su\u0308sihappegaasi. Mat Disney so\u0303nul na\u0308itab uus leid, et iga ruutkilomeetri kaotatud metsamaaga la\u0308heb potentsiaalselt kaotsi ka arvatust peaaegu kaks korda rohkem su\u0308sinikuneelamise vo\u0303imekust."}, {"text_idx": "#000016", "text": "Tema so\u0303nul on leid va\u0308ga oluline looduskaitsjatele. Puude kaitsmise mo\u0303ju kliimamuutusele tuleb Disney so\u0303nul nu\u0308u\u0308d u\u0308le vaadata. Samuti ta\u0308hendab ku\u0308psete metsade keerukas struktuur tema so\u0303nul, et pelgalt neid uute istikutega asendades mets samasugust otstarvet ei ta\u0308ida."}, {"text_idx": "#000017", "text": "Disney so\u0303nul on suurte ku\u0308psete puude va\u0308a\u0308rtust peaaegu vo\u0303imatu va\u0308lja arvutada. Seda va\u0308a\u0308rtust ei tohiks u\u0308hegi hinna eest kaotada \u2013 vahet pole, kui palju uusi puid kellelgi on plaanis istutada."}, {"text_idx": "#000019", "text": "Uuring: u\u0308leilmne metsamajanduse lo\u0303petamine seoks nelja aasta su\u0308sinikuheitmed"}, {"text_idx": "#000020", "text": "Madis Kallas: mets on palju enamat kui puit"}, {"text_idx": "#000022", "text": "Marti Piirima\u0308e: su\u0308siniku talletamiseks vajame ha\u0308sti majandatud metsi"}, {"text_idx": "#000026", "text": "Eesti pa\u0308a\u0308ses kliima isea\u0308rasuste tahtel po\u0303hjapoolkera kuumimast suvest"}, {"text_idx": "#000027", "text": "O\u0303husaaste to\u0303ttu sureb Eestis enneaegselt tuhat inimest aastas"}, {"text_idx": "#000033", "text": "Ringka\u0308ik Eesti bra\u0308ndirahnude kivises maailmas"}, {"text_idx": "#000040", "text": "Uuring: enamik Eesti linnapuuke kannab ohtlikke haigustekitajaid"}, {"text_idx": "#000043", "text": "Maailm leekides: suurpo\u0303lengutele annab hoogu inimlik jaanalindlus ja jumalakompleks"}, {"text_idx": "#000044", "text": "Puidu ahju ajamine pa\u0308a\u0308stab poliitikud, kuid mitte kliima"}, {"text_idx": "#000046", "text": "Analu\u0308u\u0308s: bioku\u0308tustest on kasu, kuniks mets pu\u0308sti ja\u0308a\u0308b"}, {"text_idx": "#000047", "text": "Miks 27 aastat pa\u0308rast no\u0303ukaaega endiselt Emajo\u0303e po\u0303hja ei na\u0308e?"}, {"text_idx": "#000048", "text": "U\u0308RO kliimaraport: vo\u0303imalus ko\u0303ige hullema a\u0308ra hoidmiseks on peaaegu ka\u0308est kadunud"}, {"text_idx": "#000049", "text": "2. hoiatus inimkonnale: loodus kukub kokku, inimesel pole enam pikka pidu"}, {"text_idx": "#000050", "text": "Eesti mudakivi ehk graptoliitargilliit \u2013 kas oht vo\u0303i kasulik maavara?"}, {"text_idx": "#000052", "text": "Puulehtede a\u0308ravedu on tarbetu ja lausa kahjulik"}, {"text_idx": "#000054", "text": "Suur u\u0308levaade: ko\u0303ik, mida peaks teadma orkaanidest"}, {"text_idx": "#000056", "text": "Teadlased ei na\u0308e Emajo\u0303e tselluloositehase plaane loodussa\u0308a\u0308stlikena"}]